Bernolákovo

Bernolákovo (historicky  ; ; , ) je obec na Slovensku v okrese Senec. V obci je rímskokatolícky kostol sv. Štefana Kráľa z roku 1355 a kaplnka sv. Anny z roku 1835.

Dejiny 
Územie Bernolákova bolo osídlené už v období neolitu (mladšej doby kamennej) a v staršej dobe bronzovej. Viac hmotných pamiatok pochádza z 8. storočia z obdobia slovansko-avarského spolužitia.

Prvé písomné pramene pochádzajú z roku 1209. V tomto roku kráľ Ondrej II. daroval správcovi Šebešovi obec i panstvo Svätý Jur, ktorého súčasťou bola i dedina Ceki (dnešné Bernolákovo). Už v roku 1216 mala obec meno Cheki. V tomto období boli na území dnešného Bernolákova dve osady Čeki a Lužnica. Obe osady sa neskôr spojili a postupne sa menil i názov obce (Cseklész, Checlez, Cheklez, Čeklýs, Čeklís).

Nad obcou sa týči Várdomb (maď. hradný kopec), na ktorom je štýlovo postavená vodárenská veža. Pripomína miesto, kde bol okolo roku 1290 vybudovaný Čeklísky hrad. Začiatkom 18. storočia bol za povstania Františka Rákociho II. zničený. Významnou stavbou je pôvodne románsky kostol zo 12. storočia, prestavaný v 14. storočí a v rokoch 17641773. Zasvätený je sv. Štefanovi - patrónovi kostola. Začiatkom 16. storočia má obecný úrad v pečati tri ľalie. Vtedy sa používalo i krátkodobé pomenovanie Drei Lilien Stadt. 
V roku 1523 dostala obec prvú výsadnú listinu, no mestečkom sa stala až v rozpätí rokov 16061630.

V ďalšom období sa obec spája s významným rodom Esterháziovcov. Gróf Jozef Esterházi tu v rokoch 17141722 dal postaviť honosný kaštieľ. Monumentálna architektúra bola ovplyvnená viedenským barokom. Autorom projektu bol pravdepodobne Ján Bernard Fischer z Erlachu. Neskôr, v prvej polovici 18. storočia boli vykonané menšie úpravy architektom J. Fellnerom. Svojim riešením patril medzi najskvostnejšie barokové kaštiele u nás. V okolí kaštieľa sa rozprestieral park v štýle francúzskych parkov. V zámockom parku bola vybudovaná i baroková kaplnka svätej Anny (1724). Ktorú dal postaviť gróf Esterházy. Celá loď je krytá kupolou. Fasáda je členená pilastrami s rímsovou hlavicou. V dnešnej dobe slúži najmä na cirkevné obrady. V posledných rokoch prešla úplnou rekonštrukciou či už vonkajšej fasády alebo opravy oltáru. Zaujímavosťou bol i mariánsky stĺp od Ľ. Godeho.

Majitelia kaštieľa boli veľmi významným rodom. Svedčí o tom i rok 1766, kedy bol hosťom Esterházyovcov celý kráľovský dvor. V tom istom roku tu panovníčka Mária Terézia zriadila prvú manufaktúrukartúnku.

Zo 17. storočia sa zachoval stĺp hanby. Významnou historickou kapitolou obce bolo pôsobenie mladého katolíckeho kňaza Antona Bernoláka v rokoch 17871791. Bol predstaviteľom mladej slovenskej inteligencie, ktorá sa snažila o pozdvihnutie slovenského národa i jeho jazyka. Najvýznamnejším činom Antona Bernoláka bolo kodifikovanie spisovnej slovenčiny v roku 1787. Dňa 10. októbra 1937 bol odhalený jeho pomník a od roku 1948 obec nesie jeho menoBernolákovo. Od 11. novembra 1938 do 14. marca 1939 bola obec okupovaná horthyovským Maďarskom, keď bola v rámci dohody vymenená za obce na východe Slovenska, ktoré takto pripadli Maďarsku.

Symboly obce 
Historickou pamiatkou je i erb obce, ktorého počiatky siahajú do 14. storočia. Vtedy obec používala pečatidlo v tvare kruhopisu. Na obecnej pečati bol zobrazený patrón kostola sv.Štefan (celá jeho postava). V rokoch 1606-1630 sa Čeklís stal mestečkom a vtedy vzniklo i nové pečatidlo. V kruhopise bolo vytlačené * SIGILVM * VAROS *CZEKL .ZI. (Pečať mestečka Čeklís a skratka iniciálky SI - sv. Štefan). Na tomto pečatidle už nebola celá postava sv. Štefana kráľa, ale len jeho pravé rameno, ktoré držalo v ruke kráľovské žezlo. V rokoch 1630-1634 vzniklo nové erbové pečatidlo s latinským kruhopisom SIGILLVM OPPIDI CZEKLISZ, ktoré používal obecný úrad až do roku 1910. Dnešný erb pozostáva z modrého štítu. Pravé striebornoodeté rameno zviera v dlani zlaté ľaliové žezlo. Od erbu sa odvíja i obecná vlajka ukončená lastovičím zástrihom.

Súčasnosť 
V súčasnosti je Bernolákovo dynamicky sa rozvíjajúcou obcou s veľkou perspektívou do budúcnosti. Podľa aktuálneho počtu obyvateľov sa jedná o najľudnatejšiu obec bez štatútu mesta na územi Slovenska.  Schválením Smerného územného plánu sa vytvorili podmienky pre výstavbu rodinných domov v nových oblastiach obce a súčasne bola vyčlenená oblasť pre podnikateľské aktivity, ktoré smerujú von zo zastavaného územia obce a sústreďujú sa pri štátnej ceste Bratislava - Senec.

Kultúra

Muzikál Malý princ 
Malý princ je pôvodný slovenský ochotnícky detský muzikál, vytvorený na námet literárneho diela Malý princ, ktoré napísal Antoine de Saint-Exupéry. Dielo bolo pôvodne vytvorené pre obec Bernolákovo (asi 90 percent všetkých účinkujúcich detí malo trvalé bydlisko v tejto obci). Pod vedením Petra Quardu vzniklo v priebehu roku 2007. Libreto, scenár a texty piesní napísala Ľudmila Hrdináková, hudbu a hudobné aranžmány Marián Zavarský, choreografiu Michaela Motlochová. Premiéra sa uskutočnila 26. apríla 2008 v DK Bernolákovo, réžia Ľudmila Hrdináková.

Obyvateľstvo

Národnostné zloženie

2011 
údaje: Štatistický úrad Slovenskej republiky

Náboženské zloženie

2011 
údaje: Štatistický úrad Slovenskej republiky

Školstvo 
 Stredná odborná škola J. A. Gagarina - zriadená v roku 1952.
 Základná škola - zriadená v roku 1933. Prevádzka sa uskutočňuje v 4 budovách o rozlohe cca 500 m2.
 Základná umelecká škola Bernolákovo - vznikla v roku 2007. Do roku 2012 pôsobila v starej budove základnej školy Bernolákovo. Medzi 2012 a 2021 pôsobila v budove Strednej odbornej školy a od 2021 je znovu bez samostatnej budovy s učebňami roztrúsenými v Dome Kultúry, budove obecnej polície, suteréne starej budovy základnej školy,...

Osobnosti 
 Alexander Šindelár, katolícky kňaz
Laco Déczi, český džezový hudobník
 Jozef Kuchár, herec a spevák (barytonista)
 Tibor Jančula, futbalista, internacionál.
 Ján Popluhár, bývalý československý reprezentant vo futbale, futbalista storočia Slovenskej republiky
 Milan Odran, polygot, prekladateľ a tlmočník.

Pozri aj

Referencie

Iné projekty 

 
Obce okresu Senec